9. ΔΙΑΚΗΡΥΞΙΣ ΤΟΥ ΕΝ ΛΟΝΔΙΝΩ ΣΥΜΒΟΥΛΙΟΥ Δημοσιευθείσα εν Ναυπλίω την 18/30 Αυγ. 1832. ΄Ελληνες! Τα της νέας σας τύχης αποπερατούνται.  Αι Αυλαί της Γαλλίας, της Μεγάλης Βρεττανίας, και της Ρωσσίας έκλεξαν εσχάτως τον ΄Ανακτα καθώς επ΄αυτώ τούτω επροσκλήθησαν από το ελληνικόν έθνος. Επίσης δραστήριος και αφιλοκερδής η σύμπραξίς των συνέδραμεν εις την ανεξαρτησίαν της Ελλάδος η ανακτορική σημερινή εκλογή των την επιστηρίζει. Υπό το σκήπτρον του πρίγκηπος ΄Οθωνος της Βαυαρίας, η Ελλάς αξιώνεται να συστηθή βασίλειον και αποκτά την συμμαχίαν ενός των παλαιοτέρων και επιφανεστέρων βασιλικών οίκων της Ευρώπης, ενός οίκου ο οποίος την υπεστήριξεν εις τον αγώνα της, την εβοήθησεν εις τα παθήματά της, την ενεθάρρυνεν εις την αναγέννησίν της. Ο βασιλεύς της Ελλάδος δεν θ΄αργήσει να έλθη να συνδέση ο ίδιος τους ιερωτέρους δεσμούς με το έθνος˙ φέρει προς αυτό την δικαίαν ελπίδα ασφαλεστέρων και πλατυτέρων ορίων, μεγάλους χρηματικούς πόρους, όλα τα μέσα δια να προχωρήση εις μέγαν εξευγενισμόν βαθμηδόν, όλα τα στοιχεία μιάς σοφής διοικήσεως, όλα τα στοιχεία καλού στρατιωτικού οργανισμού, επομένως όλα τα εχέγγυα της ειρήνης και της ευδαιμονίας της νέας πατρίδος του. Αι τρείς Αυλαί ήθελον νομίσει εαυτάς απατημένας περί του χαρακτήρος του ελληνικού έθνους αν αμφέβαλλαν περί των αισθημάτων τα οποία ομοφώνως η Ελλάς δεν θέλει λείψει να διαδηλώση. Σελ. 10(α) Τεύχος 1316 Σελ. 2 ΄Ελληνες! δείξατε θαρρούντως ότι τοιαύτα είναι τα αισθήματά σας˙ περικυκλώσατε τον νέον άνακτά σας με την ευγνωμοσύνην σας και με την αγάπην σας˙ πιστοί υπήκοοι, συναθροισθήτε όλοι γύρωθεν του θρόνου του˙ συντρέξατέ τον, δια της δικαίας αφοσιώσεώς σας, εις το έργον του να δώση εις το κράτος οριστικόν Σύνταγμα και του να τω ασφαλίση το διπλούν καλόν της ειρήνης έξωθεν και της ησυχίας, της ισχύος των νόμων, και της ευταξίας έσωθεν. Είναι η μόνη ανταμοιβή την οποίαν σας ζητούν αι τρείς Αυλαί δι΄όσα υπέρ υμών έπραξαν. Ταλλεϋράνδος, Πάλμερστων, Λιέβεν, Ματούσκεβικ 